«5 stjernes førsteklasses» gradering av Hotel Kempinski Vier Jahreszeiten, München i Tyskland
**Hotellklassifisering** er en måte å gruppere hoteller på i forskjellige kategorier basert på gitte kvalitetskriterier. Slike klassifiseringer kan for eksempel brukes av hotellkunder for å vurdere hvilket hotell man ønsker å bestille. Stjerne-klassifisering er det mest brukte rammeverket, men også andre typer som ikoner og symboler blir benyttet. Hotell klassifisering ble for første gang tatt i bruk i 1958 da oljeselskapet Mobile publiserte sin «Mobile travel guide». Denne benyttet stjerner for å klassifisere hoteller for å gi reisende på den nye US interstate Highway anbefalinger om overnatting langs veien. Denne reiseguiden eksisterer den dag i dag under navnet «Forbes travel guide». I 1963 begynte the American Automobile Association (AAA) med en tilsvarende klassifisering og denne gjorde de i 1976 om til dagens diamant rangering-system .

Det finnes i dag ikke ett offisielt globalt system for hotellklassifisering. Noen større aktører, for eksempel Forbes Travel Guide, gjennomfører dog interkontinentale klassifiseringer og visse land har offisielle nasjonale systemer, ofte initiert av landets hotell og turist industri. Enkelte europeiske land har også gått sammen om å harmonisere klassifisering av hoteller seg i mellom, med mål om et felles system i Europa .

De fleste store aktørene benytter en skala med 5 nivåer (1-5 stjerner avbildet i tabell under), men i mangelen av en standard påberoper enkelte hoteller seg både 6 og 7 stjerner som et tegn på ekstraordinær luksus. Dette anses dog mest som et reklamestunt av hotell bransjen. Et hotell i denne klassen er Burj al Arab i Dubai.

|  |  |  |  |  |
| --- | --- | --- | --- | --- |
| 
En | 
To | 
Tre | 
Fire | 
Fem |

Enkelte land har ikke ett nasjonalt klassifiseringssystem, men flere regionale systemer og fortolkninger. Eksempler på dette er Spania og Italia. Utover dette har også reisearrangører og bookingsider på Internett som hotels.com, booking.com og Tripadvisor egne varianter av graderinger og kriterier.

HOTREC’s 21 prinsipper
----------------------

HOTREC begynte med et seminar i Bergen i 2004 en prosess for å harmonisere kriteriene for klassifisering av hoteller i Europa. En liste med 15 prinsipper ble tatt frem og denne økte til de nåværende 21 i 2009. Disse innbefatter grunnleggende regler for struktur av klassifiseringssystem for å understøtte en felles håndtering av de nasjonale og regionale klassifiseringssystemene i Europa. Prinsippene inneholder blant annet krav om regelmessige inspeksjoner av hoteller.

Europeisk hotell klassifiseringssystem
--------------------------------------

I lys av at det ikke tidligere fantes noe felles offisielt system for hotellklassifisering, innledet noen av medlemslandene i HOTREC et prosjekt for å få igang en harmonisering av de forskjellige systemene i Europa. Prosjektet ledet frem til at man den 14. desember 2009 grunnla Hotelstars Union. De syv første landene; Nederland, Sveits, Sverige, Tsjekkia, Tyskland, Ungarn og Østerrike ble enige om å følge et felles kriteriesystem. Implementeringen begynte i 2010, og systemet har siden den gang også blitt tatt i bruk av Luxembourg, Estland, Latvia, Litauen, Malta, Belgia, Danmark, Hellas og Liechtenstein .

Systemet består av 270 kriterier. Kriteriene er delt opp i to kategorier:

* Obligatoriske kriterier som må oppfylles for å beholde stjerneklasse
* Tilleggskriterier der et visst antall poeng må oppnås for å beholde den stjerneklassen som de obligatoriske kriteriene indikerer.

For samtlige stjerneklasser kreves det, utover de obligatoriske kriteriene, et antall tilleggskriterier for å oppnå stjerneklassen.

Referanser
----------

1. ↑  Miller, Susan. «Definition of Hotel Star Ratings». USA Today. Besøkt 30.11.2015.
2. ↑  «About Forbes Travel Guide». Besøkt 30.11.2015.
3. ↑  «AAA Celebrates 75 Years of Hotel and Restaurant Inspections». AAA. Arkivert fra originalen 8. desember 2015. Besøkt 01.12.2015.
4. ↑  «Arkivert kopi». Arkivert fra originalen 29. juli 2012. Besøkt 18. juli 2012.
5. 1 2  «Welcome to the hotelstars union!». *www.hotelstars.eu*. Besøkt 30. november 2015.
6. ↑  Compton, Amy. «Incredible 7 Star Hotels». HotelClub. Besøkt 01.12.2015.
7. ↑  "Hotel classification system in Spain" Arkivert 8. desember 2015 hos Wayback Machine.
8. ↑  "Classification Summary Italy" Arkivert 20. november 2011 hos Wayback Machine. (pdf)
9. ↑  WhyGoItaly (20.01.2011). «What the Italy Hotel Star Classification System Means». Besøkt 03.12.2015.
10. ↑  "HOTREC - European trade association of hotels, restaurants and cafes" Arkivert 2012-07-24, hos Wayback Machine.
11. ↑  "HOTREC’s 21 principer för gemensam hantering av nationella/regionala hotellklassificeringssystem i Europa" Arkivert 8. desember 2015 hos Wayback Machine. (pdf)
12. ↑  "The founding of the Hotelstars Union to lead to harmonised Hotelstars in Europe"
13. ↑  «Arkivert kopi» (PDF). Arkivert fra originalen (PDF) 8. desember 2015. Besøkt 30. november 2015.